Vålerenga Fotball i 2022

Vålerenga Fotball spilte i 2022-sesongen sin 21. sesong på rad i Eliteserien. Det var Dag-Eilev Fagermo sin tredje sesong som hovedtrener. Vålerenga kom fra en 7.-plass i Eliteserien i 2021.

Vålerenga i 2022-sesongen 

I forkant av sesongen ble det gjort noen endringer i lagets støtteapparat. Kenneth Dokken forlot sin stilling som assistenttrener for samme stilling i AGF. Også toppspillerutvikler Igor Aase ga seg etter 12 år i klubben etter 2021-sesongen. Inn kom Trond Fredriksen, samt at David Ribeiro ble hentet opp til A-laget fra å være trener for G19-laget.

16. februar ble det kjent at Jørgen Ingebrigtsen ga seg som sportslig leder, men kom til å fullføre ut oppsigelsestiden frem til april. 29. mars ble det kjent at Joacim Jonsson var ansatt som ny sportssjef.

Etter en variabel sesongstart gikk Vålerenga etter hvert inn i en lengre rekke av kamper uten seier. Allerede etter 2-3-tapet mot Strømsgodset, 22. mai, begynte presset på Dag-Eilev Fagermo å øke. Etter 0-2-tapet for Lillestrøm, 25. mai, fortsatte media å spekulere om hans fremtid i klubben. Etter at det også begynte å bli murring blant supporterne, inviterte Fagermo til et møte med supporterne den 28. mai for å prate om situasjonen og lufte ut. Da Vålerenga dagen etter tapte 0-4 hjemme mot Rosenborg, tok eksperter til orde for at Vålerenga måtte gi Fagermo sparken og supportere uttrykte det samme på sosiale medier. Klubben benektet hele veien at Fagermos posisjon var et tema, og fastslo at klubben fortsatt hadde tro på at han var riktig mann som hovedtrener. Etter 0-1-tapet hjemme for Odd, 26. juni, sto Vålerenga med syv kamper på rad uten seier, og fire tap på de siste fem kampene. Klubben lå på 14. plass i Eliteserien, og Dag-Eilev Fagermo innrømmet at Vålerenga sto i en krise fotballmessig.

Den 28. juni ble det kjent at Vålerenga hadde solgt sin førstekeeper Kjetil Haug til den franske klubben Toulouse. Det gjorde at 20 år gamle Magnus Sjøeng fikk sin debut i cupkampen mot Bodø/Glimt, der han imponerte blant annet med en strafferedning. 4. juli ble Per Kristian Bråtveit signert som ny keeper, men da han ikke var spilleklar før overgangsvinduet åpnet 1. august fikk Sjøeng stå videre. Den unge keeperen fortsatte og imponere og forble førstevalg også etter Bråtveit var spilleklar, noe sistnevnte ikke var fornøyd med. Dermed ble Bråtveit etter kort tid solgt til danske AGF, samtidig ble Sondre Rossbach hentet på lån fra Odd som andrekeeper.

Den 10. juli vant Vålerenga 3-0 hjemme mot Kristiansund, og tok dermed sin første seier på 63 dager i Eliteserien. Med nye seiere de neste rundene borte mot Sarpsborg 08 og hjemme mot Viking, hadde Vålerenga snudd den vonde trenden. Etter 4-0-seieren hjemme mot Aalesund, 7. august, sto VIF med fem seiere på rad, 13 mål på de siste tre kampene og hadde klatret opp fra bunnstrid og opp på øvre halvdel av tabellen.

4. august ble det kjent at landslagsspiller Stefan Strandberg hadde signert en kontrakt på 2,5 år med Vålerenga, og dermed vendte tilbake til klubben ti år etter at han forlot. Både hovedtrener Dag-Eilev Fagermo og sportssjef Joacim Jonsson omtalte det som en monstersignering.

Lagets ubeseirede rekke varte i ni kamper, hvor uavgjort borte mot HamKam var eneste poengtap før bortekampen mot Kristiansund, 11. september, som endte med tap 2-3. De to påfølgende kampene endte med seier 4-0 hjemme mot både Sandefjord og Strømsgodset, og Vålerenga hadde dermed vunnet 10, spilt én uavgjort og tapt én på de siste 12 kampene. Den sterke perioden hadde tatt laget opp på en 5.-plass på tabellen, kun tre poeng bak Bodø/Glimt på sølvplass.

Deretter gikk Vålerenga igjen inn i en tung periode. Etter å ha tapt 0-3 borte mot Rosenborg, ble det en ydmykelse på hjemmebane mot Bodø/Glimt. Keeper Magnus Sjøeng ble utvist etter 14 minutter og Vålerenga måtte spille med 10 mann i over 75 minutter, kampen endte til slutt 6-0 til Bodø/Glimt. De neste kampene ga også dårlig poengutbytte og Vålerenga endte sesongen med seks kamper på rad uten seier, og endte til slutt på 6.-plass.

Tropp

Støtteapparat

Overganger

Vinter 

Inn:

Ut:

Sommer 

Inn:

Ut:

Treningskamper

Eliteserien

Terminliste

Norgesmesterskapet 2022-23

Individuell statistikk

Vålerenga 2 
Vålerenga 2 spilte i 2022 i 2. divisjon avdeling 2. Laget ble ledet av Øystein Sanden.

Tabell

Terminliste

Referanser 

2022
Vålerenga 
Eliteserien 2022